รายงานการอบรมเชิงปฏิบัติการการประชาสัมพันธ์เชิงรุก สร้างองค์กรสู่ความสำเร็จ
เขตก้าวหน้า สร้างคุณภาพการศึกษาอย่างยั่งยืน
วันที่  29  เดือนตุลาคม  พ.ศ.  2562
ณ   ห้องประชุมไทรทอง สำนักงานเขตพื้นที่การศึกษาประถมศึกษาอุบลราชธานี เขต 4
------------------------------------------
ผู้เข้าร่วมการอบรม			จำนวน 164 คน

วิทยาการ				จำนวน 5 คน

เนื้อหาการอบรม

	กลยุทธ์การประชาสัมพันธ์ รู้เท่าทันสื่อ การถ่ายภาพอย่างไรให้เป็นข่าว? เทคนิคการเขียนข่าวประชาสัมพันธ์ การผลิตและเผยแพร่สื่อประชาสัมพันธ์องค์กร(จดหมายข่าว) ระบบการส่งข่าว เว็บไซต์เพื่อการประชาสัมพันธ์องค์กร

สรุปสาระสำคัญที่ได้รับ
จากการที่ข้าพเจ้า  นายทรรศวิทย์   ดวงทอง ได้เข้าร่วมอบรม  ข้าพเจ้าขอสรุปสาระสำคัญที่ได้รับความรู้ดังนี้ 

ได้รับความรู้ในเรื่องของการเป็นนักประชขาสัมพันธ์ที่ดี การใช้สื่อในการประชาสัมพันธ์ในเทคโนโลยีสมัยใหม่ ก้าวทันต่อการเปลี่ยนแปลง การใช้สื่อดิจิทัลให้เกิดประโยชน์กับการประชาสัมพันธ์ในด้านต่าง ๆ รวมทั้งเทคนิคการถ่ายภาพที่ดี ให้ดึงดูดความสนใจของผู้ชม การใช้คำบรรยายภาพ ใช้คำในการเล่าเรื่องให้ถูกต้อง การเขียนข่าวเพื่อประชาสัมพันธ์ และการเผยแพร่ข่าวออกสู่สาธารณชน วิธีการส่งข่าวให้ถึงผู้รับสาร ให้ผู้รับสารได้รับข่าวสารอย่างถูกต้อง เข้าใจตรงกัน ว่าใคร ทำอะไร กับใคร ที่ไหน อย่างไร 

 ผลที่เกิดกับนักเรียน / นำมาใช้

	ใช้ในการประชาสัมพันธ์โรงเรียนในงานกิจกรรมต่าง ๆ เพื่อเป็นการเผยแพร่ไปสู่ชุมชน ผู้ปกครอง ระดับกลุ่มส่งเสริมประสิทธิภาพ ระดับเขตพื้นที่การศึกษา ระดับภูมิภาค ระดับประเทศ เป็นการช่วยยกระดับการประกันคุณภาพการศึกษาของดรงเรียน ให้ผู้เรียนเกิดความสนใจ มั่นใจในการเรียนรู้ ผู้ปกครองมั่นใจ เชื่อมั่น ส่งนักเรียนมาเรียนในระบบมากยิ่งขึ้น ชุมชนมีการสนับสนุน ทำให้โรงเรียนเกิดการพัฒนา และนำความรู้มาส่งต่อให้ผู้บริหาร ครู บุคลากร นักเรียนมีความรู้ด้านประชาสัมพันธ์ การเป็นนักประชาสัมพันธ์ที่ดี และสามารถประชาสัมพันธ์ต่อไปได้
