รายงานการประชุมครูผู้สอนภาษาอังกฤษชั้นประถมศึกษาปี่ที่ 6
วันที่  17  เดือน ตุลาคม พ.ศ. 2562
ห้องประชุมไทรทอง(ห้องประชุม 2) สำนักงานเขตพื้นที่การศึกษาประถมศึกษาอุบลราชธานี เขต 4
------------------------------------------
ผู้เข้าร่วมการอบรม			จำนวน 120 คน

วิทยาการ				จำนวน 4 คน

เนื้อหาการอบรม

	การเตรียมความพร้อมการทดสอบระดับชาติ(O-NET)ระดับชั้นประถมศึกษาปีที่ 6 เนื้อหาสาระการเรียนรู้ มาตรฐาน ตัวชี้วัด ที่จะนำมาออกข้อสอบโอเน็ต และระดับคะแนนแต่ละมาตรฐาน การวิเคราะห์สอบตามมาตรฐาน พร้อมเฉลยอย่างละเอียด การวางแผนการจัดการเรียนการสอน การติวข้อสอบอย่างเป็นระบบ เป็นลำดับขั้นตอน ให้ได้ครบตามมาตรฐาน ตัวชี้วัดที่กำหนด

สรุปสาระสำคัญที่ได้รับ
จากการที่ข้าพเจ้า  นายทรรศวิทย์   ดวงทอง ได้เข้าร่วมอบรม  ข้าพเจ้าขอสรุปสาระสำคัญที่ได้รับความรู้ดังนี้ 

ได้รับความรู้ในเรื่องของการวางแผนการจัดกิจกรรมการเรียนการสอนเพื่อให้บรรลุผลตามมาตรฐานตัวชี้วัดที่กำหนด เพื่อยกระดับผลสัมฤทธิ์การทดสอบระดับชาติ(O-NET)ของนักเรียนชั้นประถมศึกษาปีที่ 6 ให้เพิ่มสูงยิ่งขึ้น ฝึกวิเคราะห์ข้อสอบตามตัวชี้วัด เพื่อนำมาปรับสอนกับผู้เรียน ทั้งยังค้นหาคำศัพท์สำคัญที่ผู้เรียนควรรู้ในการจัดการเรียนการสอน เพื่อเป็นความรู้พื้นฐานในการทำแบบทดสอบให้ได้คะแนนสูงขึ้น

 ผลที่เกิดกับนักเรียน / นำมาใช้

	ใช้ในการจัดการเรียนการสอนในรายวิชาภาษาอังกฤษของนักเรียนระดับชั้นประถมศึกษาปีที่ 6 ให้ผู้เรียนมีความรู้ความเข้าใจตามตัวชี้วัดที่กำหนด มีการจัดการเรียนแบบกระตุ้นให้ผู้เรียนเกิดทักษะทั้ง 4 ด้าน ฟัง พูด อ่าน เขียน สามารถจดจำคำศัพท์ แปลความหมาย เข้าใจรูปประโยคต่าง ๆ ในภาษาอังกฤษ เพื่อใช้ในการทดสอบระดับชาติ(O-NET) ทั้งยังปลูกฝังผู้เรียนให้มีความคิดเจตคติที่ดีต่อการเรียนวิชาภาษาอังกฤษสามารถนำความรู้ที่ได้ไปประยุกต์ใช่ในรายวิชาอื่น ๆ และสามารถนำไปใช้ในชีวิตประจำวันในสังคมได้
